Kristnesspítali ætlar að efla öldrunarlækningar til þess að létta álagi af sjúkrahúsinu á Akureyri. Breytingarnar hafa áhrif á endurhæfingarmeðferðir.
Á Kristnesspítala í Eyjafjarðarsveit er sinnt öldrunarlækningum og endurhæfingu. Í vor var samþykkt að auka umfang öldrunarlækninga til þess að létta álagi af Sjúkrahúsinu á Akureyri.
Ragnheiður Halldórsdóttir, framkvæmdastjóri lyflækningasviðs á Sjúkrahúsinu á Akureyri, segir breytingarnar ekki síst vera tilraun til að bæta þjónustu við aldrað fólk sem þarf að liggja lengi á spítalanum.
stóru legudeildirnar hjá okkur hafa verið gjörsamlega yfirfullar með yfir 100% rúmanýtingu síðastliðna mánuði sem er algerlega óaásættanlegt. Við höfum verið þeirri stöðu eins og þið vitið að leggja fólk inn á barnadeild. þannig við erum bara að reyna að veita þessum öldruðu einstaklingum þjónustu á betri stað heldur en á bráðdeildum og létta á álaginu á bráðadeildum á sama tíma.
Hún segir að með þessu sé vera að grípa til örþrifaráða.
en auðvitað erum við að vonast til þess að þessu fólki verði síðan veitt þjónusta á réttu stigi, það er að segja ekki innan veggja spítalans, sérstaklega þeir sem ekki komast heim, heldur að það verði þá gripið til þess að finna úrræði utan veggja spítalans. Einhverskonar biðúrræði þá kannski eða endurhæfingarúrræði.
Breytingarnar geti haft í för með sér skerðingu endurhæfingarstarfs.
aðallega fyrir þá sem þurfa sjö daga úrræði en þeir sem eru í fimm daga úrræði hjá okkur hafa yfirleitt verið að koma utan úr bæ þannig ég á ekki von á að það skerði mikið þeirra endurhæfingu.